**ΑΔΑ: ΩΣ9ΜΟΡΡ3-8ΞΩ**

 **Αρ.Πρωτ.: 6757 / 01/12/2020**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για σύναψη εργασίας με Ειδικό Ιατρό εργασίας με σκοπό την προστασία της Υγιεινής και Ασφάλειας των εργαζομένων στο Γ.Ν. Θήρας για περίοδο 12 μηνών »**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ.6604/25.11.2020 εισήγηση του Διοικητικού Διευθυντή του Γ.Ν. Θήρας .**

Προϋπολογισθείσα δαπάνη: **Οκτώ χιλιάδες €**   **( 8.000,00 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | ΔΕΚΕΜΒΡΙΟΥ 2020  |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: vkarampali@santorini-hospital.grκαι στο fax: 2286035459 |  7 ΔΕΚΕΜΒΡΙΟΥ 2020 |  ΔΕΥΤΕΡΑ  | 13:00 μ.μ. |

ΠΕΡΙΓΡΑΦΗ ΕΡΓΟΥ

Αντικείμενο της πρόσκλησης είναι η συλλογή προσφορών **για σύναψη εργασίας με Ειδικό Ιατρό εργασίας με σκοπό την προστασία της Υγιεινής και Ασφάλειας των εργαζομένων στο Γ.Ν. Θήρας για περίοδο 12 μηνών »**Τα αιτούμενα αναφέρονται στον παρακάτω πίνακα και θα πρέπει να πληρούν τις περιγραφόμενες τεχνικές προδιαγραφές.

**1**. Να παρέχει υποδείξεις και συμβουλές στην ΕΤΑΙΡΕΙΑ, στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων.

Οι γραπτές υποδείξεις πρέπει να καταχωρούνται στο ειδικό βιβλίο εργασίας. Η ΕΤΑΙΡΕΙΑ λαμβάνει γνώση ενυπογράφως των υποδείξεων που καταχωρούνται στο βιβλίο.

2. Να συμβουλεύει σε θέματα:

* Σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγιεινής και ασφάλειας της εργασίας.
* Λήψης μέτρων προστασίας, κατά την εισαγωγή και χρήση υλών και προμήθειας μέσων εξοπλισμού.
* Φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας.
* Αρχικής τοποθέτησης ή αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμη και σε υπόδειξη αναμόρφωσης της θέσης εργασίας.

3. Να προβαίνει σε τακτά χρονικά διαστήματα σε ιατρικό έλεγχο των εργαζομένων, σχετικά με τη θέση εργασίας τους ή την αλλαγή θέσης εργασίας.

4. Να μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά.

5. Να εκτιμά την καταλληλόλητα των εργαζομένων για τη συγκεκριμένη εργασία, να αξιολογεί και καταχωρεί τα αποτελέσματα των εξετάσεων, να εκδίδει βεβαίωση των παραπάνω εκτιμήσεων και να τις κοινοποιεί στην ΕΤΑΙΡΕΙΑ σύμφωνα με τις διαδικασίες που ισχύουν βάσει του εφαρμοζόμενου προτύπου OHSΑS 18001:2007. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας, για την κατοχύρωση του εργαζομένου και του εργοδότη.

6. Να επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για τον σκοπό αυτόν οφείλει να:

* επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους,
* επεξηγεί την αναγκαιότητα της σωστής χρήσης των ατομικών μέτρων προστασίας,
* ελέγχει και να συντάσσει οδηγίες εργασίες αναφορικά με τη χρήση χημικών παραγόντων τόσο για τους εργαζομένους στην ΕΤΑΙΡΕΙΑ, όσο και για το απασχολούμενο προσωπικό υπεργολάβων στην ΕΤΑΙΡΕΙΑ,
* ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών,
* επιβλέπει την συμμόρφωση των εργαζομένων στους κανόνες υγιεινής και ασφάλειας της εργασίας, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους,
* παρέχει επείγουσα θεραπεία σε περίπτωση ατυχήματος ή αιφνίδιας νόσου. Εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της νομαρχίας όπου εδρεύει η ΕΤΑΙΡΕΙΑ.

7. Οφείλει να τηρεί το ιατρικό και επιχειρησιακό απόρρητο.

8. Να αναγγέλλει μέσω της επιχείρησης στην επιθεώρηση εργασίας ασθένειες των εργαζομένων που οφείλονται στην εργασία.

9. Δεν επιτρέπεται να χρησιμοποιείται ο Ιατρός Εργασίας , για να επαληθεύει τη δικαιολογημένη ή μη, λόγω νόσου, απουσία εργαζομένου.

10. Nα τηρεί τις διαδικασίες των εφαρμοζόμενων προτύπων ISO 14001:2004 σχετικά με την Διαχείριση του Περιβάλλοντος, ΟΗSAS 18001:2007 σχετικά με την Υγιεινή και Ασφάλεια στην εργασία, ISO 27001:2005 σχετικά με την Διαχείριση Ασφάλειας των Πληροφοριών και να συμμετέχει ενεργά στην περεταίρω εξέλιξη και βελτίωση του Συστήματος Ποιότητας.

Δαπάνες που περιλαμβάνονται στη διαδικασία περάτωσης των επιμέρους εργασιών του έργου που θα αναλάβει με την παρούσα, όπως έξοδα επικοινωνίας, έξοδα διαμονής, οδοιπορικά κτλ., βαρύνουν αποκλειστικά και μόνον τον ΑΝΑΔΟΧΟ.

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο mail: vkarampali@santorini-hospital.gr ή στο fax: 2286035459 έως τις 7 ΔΕΚΕΜΒΡΙΟΥ 2020 ημέρα ΔΕΥΤΕΡΑ και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 25.01.25.80 (Προμήθεια Ειδών Καθαριότητας) του εγκεκριμένου για το 2020 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΑΛΑΜΑΤΕΝΙΟΣ ΒΑΣΙΛΕΙΟΣ**